Hei!

Sendte nedenforstående som mail til Tadjik, og resten av energi og næringskomiteen på Stortinget like etter Tadjik hadde vært på besøk på Bøylefoss/Bøylestad.

Hilsen Tom

Hei Hadia,

Ser du har fått en innføring av Svein Ragnvald Bøylestad og Arendal Fossekompani angående potensielt Bøylestad Energy Park i Froland kommune i Agder. Regner med du søker annen info om dette før du løfter frem Arendal Fossekompani, Nils Lyngrot og Svein Ragnvald Bøylestads prosjekt som den optimale lokasjonen for å etablere en så stor satsning. Når noen ønsker å etablere næring av denne størrelsen må det omfattende vurderes om dette er riktig lokasjon. Vurderingen bør absolutt inkludere nabokommuner, og nabobygder som vil bli berørt. Særlig Arendal kommune som fort kan ende opp i sammenslåing med Froland kommune i fremtiden vil bli betydelig berørt. Området som grenser mot sør/sør-øst ligger i Arendal kommune. Arendal har i sin nordre del av kommunen sitt siste store uberørte og sammenhengende naturområde. Dette området vil bli sterkt skadelidende! Dersom den norske stat skal fremstå som seriøse mht den globale naturavtalen som nylig ble inngått i Canada må lokasjonen på Bøylestad ettergås i detalj. Det aller meste av storviltutveksling mellom Arendal og Froland kommune går gjennom akkurat dette området. Det er rett og slett en «motorvei» for særlig elg og hjort i dette området! Når de to initiativtagende grunneierne og AFK i tillegg forslår å lage vei fra sitt planlagte industriområde rett gjennom naboenes og nabokommunens siste virkelige villmarksområde forsvinner fullstendig den «grønne» profilen prosjektet forsøkes stemplet med. Hele Bøylestad-bygda er med et par ytterst få unntak direkte i MOT denne etableringen. Det samme gjelder grunneierne som blir berørt i øst og sør, og tilstøtende bygder. Dette prosjektet fremstår som en desperat jakt etter å få i gang noe på eget areal uten å bry seg om naturområdet og bygda. Samtidig bryr de seg helt tydelig ikke større om de «slipper fra seg søpla i naboens hage» i form av ekspropriasjon av areal til ny tilførselsvei og en haug med andre negative bieffekter. Mitt forslag har hele tiden vært: Bruk allerede etablert næringsområde på Blakstadheia, eller i forbindelse med batteri fabrikken til Morrows. Håper virkelig at denne saken ikke tas på med en harelabb. Norge bør gå foran med et godt eksempel ved å unngå å bygge ned flere naturområder uten at det er strengt nødvendig!

Mvh. Tom Skjulestad 07.03.23